Diari Oficial de la Generalitat Valenciana


Sumari del DOGV 5702, del 13-02-2008 (2008/1151)

RESOLUCIÓ de 29 de gener de 2008, del rector de la Universitat Politècnica de València, relativa a la creació i modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/01/29/(1)/dof/vci/html**

### Dades del document

Número de DOGV
:   5702

Data del DOGV
:   13-02-2008

Secció del DOGV
:   I. DISPOSICIONS GENERALS

Número del document
:   2008/1151


Data del document
:   29-01-2008

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * dades personals
    * base de dades
    * universitat
    * legislació

RESOLUCIÓ de 29 de gener de 2008, del rector de la Universitat Politècnica de València, relativa a la creació i modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2008/1151]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només poden fer-se mitjançant disposició general publicada en el Boletín Oficial del Estado o diari oficial corresponent.  
Per complir aquest mandat legal, el Rectorat de la Universitat Politècnica de València resol:  
Primer  
Aprovar la creació dels fitxers que es relacionen en els annexos I, II, III, IV i V d'aquesta disposició.  
Segon  
Aprovar les modificacions dels fitxers que es relacionen en els annexos VI VII, VIII i IX d'aquesta disposició.  
Tercer  
La Universitat Politècnica de València prendrà les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
Quart  
Els responsables dels fitxers automatitzats relacionats en els annexos han d'adoptar les mesures necessàries per a assegurar que les dades de caràcter personal s'utilitzaran exclusivament per a les finalitats que en van justificar la creació.  
Cinquè  
Els afectats pels fitxers automatitzats relacionats en els annexos poden exercir el seu dret d'accés, de rectificació i de cancel·lació de les dades i d'oposició al tractament, davant l'òrgan competent i en la forma reglamentària establida, en els casos previstos en la legislació vigent.  
Sisè  
En els casos en què es prevegen comunicacions de dades dels responsables dels fitxers automatitzats, la Universitat Politècnica de València ha d'advertir els cessionaris de dades de caràcter personal de la seua obligació d'utilitzar-los exclusivament per a la finalitat de la cessió.  
Setè  
Aquesta resolució entrarà en vigor l'endemà de la seua publicació en el Diari Oficial de la Comunitat Valenciana.  
València, 29 de gener de 2008.- El rector de la Universitat Politècnica de València: Juan Juliá Igual.  
ANNEX I  
Fitxer de videovigilància de l'ASIC  
Finalitat i usos previstos: control dels accessos a la sala de servidors de l'Àrea de Sistemes d'Informació i Comunicacions (ASIC) de la Universitat Politècnica de València.  
Persones o col·lectius dels quals s'obtenen les dades o que resulten obligats a subministrar-les: personal de la Universitat Politècnica de València i de les empreses que tenen signats contractes de servei amb aquesta.  
Procediment de recollida de les dades: presa d'imatges de les persones que accedisquen a la sala, recollides amb càmera fotogràfica.  
Estructura bàsica del fitxer i descripció de les dades recollides: dades identificatives.  
Cessions de dades previstes: cap.  
Òrgans de les administracions responsables del fitxer: Prefectura del Servei d'Aplicacions de l'Àrea de Sistemes d'Informació i Comunicacions de l'UPV.  
Serveis o unitats davant els quals es poden exercir els drets d'accés, rectificació, cancel·lació i oposició: Àrea de Sistemes d'Informació i Comunicacions de l'UPV.  
Mesures de seguretat: nivell bàsic.  
ANNEX II  
Fitxer de videovigilància ETSII.  
Finalitat i usos previstos: vigilància de les aules informàtiques i la biblioteca de l'Escola Tècnica Superior d'Enginyers Industrials de la Universitat Politècnica de València.  
Persones o col·lectius dels quals s'obtenen les dades o que resulten obligats a subministrar-les: usuaris i personal l'UPV que accedisquen a les aules informàtiques i la biblioteca de l'Escola Tècnica Superior d'Enginyers Industrials de l'UPV.  
Procediment de recollida de les dades: presa d'imatges de les persones que accedeixen a les aules informàtiques i a la biblioteca recollides amb càmeres de vídeo.  
Estructura bàsica del fitxer i descripció de les dades recollides: dades de caràcter identificatiu.  
Cessions de dades previstes: cap.  
Òrgans de les administracions responsables del fitxer: Direcció de l'Escola Tècnica Superior d'Enginyers Industrials de l'UPV.  
Serveis o unitats davant els quals es poden exercir els drets d'accés, rectificació, cancel·lació i oposició: Escola Tècnica Superior d'Enginyers Industrials de l'UPV.  
Mesures de seguretat: nivell bàsic.  
ANNEX III  
Fitxer de gestió de les aules informàtiques de l'ETSGE.  
Finalitat i usos previstos: control de l'ús dels recursos informàtics de l'Escola Tècnica Superior de Gestió en l'Edificació de la Universitat Politècnica de València.  
Persones o col·lectius dels quals s'obtenen les dades o que resulten obligats a subministrar-les: alumnes matriculats a l'Escola Tècnica Superior de Gestió en l'Edificació de l'UPV.  
Procediment de recollida de les dades: transmissió electrònica de dades.  
Estructura bàsica del fitxer i descripció de les dades recollides: dades de caràcter identificatiu.  
Cessions de dades previstes: cap.  
Òrgans de les administracions responsables del fitxer: Direcció de l'Escola Tècnica Superior de Gestió en l'Edificació de l'UPV.  
Serveis o unitats davant els quals es poden exercir els drets d'accés, rectificació, cancel·lació i oposició: Direcció de l'Escola Tècnica Superior de Gestió en l'Edificació de l'UPV.  
Mesures de seguretat: nivell bàsic.  
ANNEX IV  
Fitxer projecte fi de carrera de l'ETS d'Arquitectura.  
Finalitat i usos previstos: gestió administrativa i acadèmica dels projectes de fi de carrera dels alumnes de l'Escola Tècnica Superior d'Arquitectura de la Universitat Politècnica de València.  
Persones o col·lectius dels quals s'obtenen les dades o que resulten obligats a subministrar-les: alumnes matriculats a l'Escola Tècnica Superior d'Arquitectura de l'UPV i membres que participen en la direcció i avaluació dels projectes de fi de carrera.  
Procediment de recollida de les dades: declaracions, formularis i transmissió electrònica de dades.  
Estructura bàsica del fitxer i descripció de les dades recollides: dades de caràcter identificatiu, acadèmiques i professionals.  
Cessions de dades previstes: cap.  
Òrgans de les administracions responsables del fitxer: Prefectura d'Estudis de l'Escola Tècnica Superior d'Arquitectura de l'UPV.  
Serveis o unitats davant els quals es poden exercir els drets d'accés, rectificació, cancel·lació i oposició: Escola Tècnica Superior d'Arquitectura de l'UPV.  
Mesures de seguretat: nivell bàsic.  
ANNEX V  
Fitxer del sistema de diagnòstic i seguiment   
de la salut mental: MAYORDOMO.  
Finalitat i usos previstos: diagnòstic de la salut mental dels grups d'estudi que conformen els usuaris del sistema i el seu seguiment a través del tractament per part dels terapeutes integrats en aquest.  
Persones o col·lectius dels quals s'obtenen les dades o que resulten obligats a subministrar-les: persones usuàries del Sistema de Diagnòstic i Seguiment de la salut mental: MAYORDOMO.  
Procediment de recollida de les dades: formularis i transmissió electrònica de dades.  
Estructura bàsica del fitxer i descripció de les dades arreplegades: dades de salut, de caràcter identificatiu, de característiques personals, de circumstàncies socials i dades acadèmiques.  
Cessions de dades previstes: cap.  
Òrgans de les administracions responsables del fitxer: Direcció de l'Institut d'Investigació i Innovació en Bioenginyeria I3B de l'UPV.  
Serveis o unitats davant els quals es poden exercir els drets d'accés, rectificació, cancel·lació i oposició: Institut d'Investigació i Innovació en Bioenginyeria I3B de la l'UPV.  
Mesures de seguretat: nivell alt.  
ANNEX VI  
Fitxer del Centre de Formació Permanent.  
Finalitat i usos previstos: gestió administrativa i acadèmica de la formació permanent de la Universitat Politècnica de València (en la qual s'inclou tant l'oferta externa com la formació interna al personal de la Universitat), promoció de l'oferta formativa i realització d'anàlisis estadístiques de la formació permanent.  
Persones o col·lectius dels quals s'obtenen les dades o que resulten obligats a subministrar-les: alumnes que pretenen accedir, que accedeixen o que han accedit a la formació permanent impartida per la Universitat Politècnica de València, en què s'inclouen alumnes i professionals externs a la Universitat. En el cas de la formació interna, el personal docent investigador i el personal administratiu de serveis la Universitat Politècnica de València. Així com responsables acadèmics, col·laboradors i professors relacionats amb la promoció i el desenvolupament d'aquests cursos o involucrats en la realització d'anàlisis, estudis o projectes relacionats amb la formació permanent.  
Procediment de recollida de les dades: declaracions, formularis i transmissió electrònica de dades.  
Estructura bàsica del fitxer i descripció de les dades recollides: dades de caràcter identificatiu, acadèmiques i professionals.  
Cessions de dades previstes: entitats bancàries col·laboradores, entitats asseguradores col·laboradores, departaments, centres, instituts d'investigació, òrgans col·legiats i unipersonals de la Universitat Politècnica de València.  
Òrgans de les administracions responsables del fitxer: Centre de Formació Permanent de la Universitat Politècnica de València.  
Serveis o unitats davant els quals es poden exercir els drets d'accés, rectificació, cancel·lació i oposició: Centre de Formació Permanent de l'UPV.  
Mesures de seguretat: nivell bàsic.  
ANNEX VII  
Fitxer de personal  
Finalitat i usos previstos: gestió econòmica i administrativa del PDI, PAS, personal contractat i becaris de la Universitat Politècnica de València, així com dels aspirants en les oposicions convocades per la Universitat Politècnica de València. Difusió d'informació institucional i sindical. Realització d'enquestes internes. Cens electoral. Gestió acadèmica de la formació permanent de l'UPV.  
Persones o col·lectius dels quals s'obtenen les dades o que resulten obligats a subministrar-les: personal contractat i becaris de la Universitat Politècnica de València, aspirants en les oposicions convocades per la Universitat Politècnica de València.  
Procediment de recollida de les dades: enquestes o entrevistes, formularis i transmissió electrònica de dades.  
Estructura bàsica del fitxer i descripció de les dades recollides: dades de caràcter identificatiu, de característiques personals, acadèmiques i professionals, detalls d'ocupació, economicofinanceres, circumstàncies socials, sindicals, salut i d'infraccions administratives i penals.  
Cessions de dades previstes: seguretat social, mutualitats de funcionaris, seccions sindicals, entitats bancàries col·laboradores, entitats asseguradores col·laboradores, Agència Estatal d'Administració Tributària, Institut Nacional d'Estadística i Ministeri de Treball i Assumptes Socials.  
Òrgans de les administracions responsables del fitxer: Universitat Politècnica de València.  
Serveis o unitats davant els quals es poden exercir els drets d'accés, rectificació, cancel·lació i oposició: Servei de Recursos Humans de la Universitat Politècnica de València en totes les àrees corresponents.  
Mesures de seguretat: nivell alt.  
ANNEX VIII  
Fitxer d'alumnat  
Finalitat i usos previstos: gestió administrativa i acadèmica dels alumnes de la Universitat Politècnica de València. Difusió d'informació acadèmica i institucional de la Universitat. Promoció de l'ocupació i inserció professional. Realització d'estudis, investigacions científiques i enquestes internes per la Universitat Politècnica de València. Cens electoral.  
Persones o col·lectius dels quals s'obtenen les dades o que resulten obligats a subministrar-les: alumnes que pretenen cursar, que cursen o que han cursat els estudis impartits per la Universitat Politècnica de València i els seus centres adscrits.  
Procediment de recollida de les dades: declaracions, formularis i transmissió electrònica de dades.  
Estructura bàsica del fitxer i descripció de les dades recollides: dades de caràcter identificatiu, acadèmiques i professionals, economicofinanceres, circumstàncies socials, salut.  
Cessions de dades previstes: organismes de l'administració general de l'estat, administracions autonòmiques i administracions locals, altres universitats, entitats bancàries col·laboradores, òrgans col·legiats i unipersonals de la Universitat Politècnica de València, departaments, centres, instituts d'investigació, unitats d'investigació i personal docent i investigador de la Universitat Politècnica de València per a la realització d'estudis i investigacions científiques amb consentiment exprés del titular. Empreses, fundacions i entitats que perseguisquen finalitats de gestió, promoció i realització de pràctiques o de promoció de l'ocupació o inserció professional.  
Òrgans de les administracions responsables del fitxer: Universitat Politècnica de València.  
Serveis o unitats davant els quals es poden exercir els drets d'accés, rectificació, cancel·lació i oposició: Servei d'Alumnat de la Universitat Politècnica de València en totes les àrees corresponents i els diferents serveis d'administració de cada centre.  
Mesures de seguretat: nivell alt.  
ANNEX IX  
Fitxer de Prevenció de Riscos.  
Finalitat i usos previstos: Gestió i tractament de les dades personals relatius a la prevenció de riscos laborals de la UPV.  
Persones o col·lectius de què s'obtenen les dades o que resulten obligats a subministrar-les: Treballadors/as al servici de la UPV amb una relació de tipus administratiu o laboral.  
Procediment de recollida de les dades: Enquestes o entrevistes, formularis i transmissió electrònica.  
Estructura bàsica del fitxer i descripció de les dades recollides: Dades de salut, dades de caràcter identificador, personals, socials i professionals.   
Cessions dades de previstes: Cap.  
Òrgans de les administracions responsables del fitxer: Servei Integrat de Prevenció i Salut Laboral.  
Serveis o unitats davant els quals poden exercitar-se els drets d'accés, rectificació, cancel·lació i oposició: Servei Integrat de Prevenció i Salut Laboral.  
Mesures de seguretat: Nivell alt.


Còpia Permalink ELI